Moeneeb Josephs

Moeneeb Josephs (født 19. mai 1980 i Cape Town) er en sørafrikansk fotballspiller som er målvakt for Bidvest Wits. Josephs var målvakt for  da landet var vertskap for VM 2010. 

 Personlig 
Han kommer fra Mitchell's Plain på Cape Flats, og er muslim. Hans kallenavn er Slim Kat.

 Klubbkarriere 
Josephs, som debuterte som 17 år i 1997 for Cape Town Spurs, ble med da klubben ble omdøpt til Ajax Cape Town i 1999. Senere meldte han overgang i Wits University i 2006, før han gikk til Orlando Pirates i 2008. Etter å ha blitt seriemester to ganger med Orlando Pirates i 2011 og 2012 fikk Josephs lite spilletid den påfølgende sesongen, og han gikk deretter til Bidvest Wits, hvor han igjen ble seriemester i 2017.

 Landslagskarriere 
Han har spilt på et landslagsnivå for Sør-Afrika og var Sør-Afrikas målvakt under Afrikamesterskapet i fotball 2008, hvor han erstattet Rowen Fernandez som måtte ut med skade.

Han deltok ikke under Confederations Cup 2009. 

Han spilte to kamper under Fotball-VM 2010. Itumeleng Khune var Sør-Afrikas førstekeeper, men da han ble utvist under kampen mot  ble Josephs byttet inn. Khune måtte sone karantene i Sør-Afrikas tredje gruppespillkamp, og Josephs fikk dermed spille hele kampen da Sør-Afrika slo  2–1. 

Josephs la opp som landslagsspiller i 2012, men ble kalt inn til å spille én kamp under African Nations Championship i Sør-Afrika 2014. 

Referanser

 Eksterne lenker 


Kategori:Sørafrikanske fotballspillere
Kategori:Spillere i Fotball-VM 2010
Kategori:Fotballspillere for Ajax Cape Town FC
Kategori:Fotballspillere for Bidvest Wits FC
Kategori:Fotballspillere for Orlando Pirates FC
Kategori:Personer fra Cape Town
Kategori:Fødsler i 1980